מונטסראט (הר)

המדונה השחורה ממונטסראט (La Moreneta)
מונטסראט (בקטלאנית: Montserrat) הוא הר המצוי בקטלוניה שבספרד, כ-50 קילומטרים צפון-מערבית מברצלונה.
ההר הוא אתר קדוש לנצרות, ועליו נמצא מנזר בנדיקטיני, סנטה מריה דה מונטסראט, שנועד להציג את פסל "הבתולה ממונטסראט". על פי אחד המיתוסים של המלך ארתור, במקום מצוי הגביע הקדוש.

==שם וגאולוגיה ==
פירוש השם מונטסראט הוא "ההר המשונן" בשל צורתו של ההר. ההר מורכב משכבות של סלעי משקע המורכבים מקונגלומראט של חלוקי נחל. אלו מעידים בבירור על כך שההר היה בעבר עמק שמליוני שנים זרמו בו מים רבים.

כתוצאה מפעילות גאולוגית מורכבת ביותר שינו את כיוונן המקורי, ועתה הן מאונכות לפני הקרקע, אם-כי תנועת הקרקע האיטית שילבה בתוך אותן השכבות האנכיות, שכבות משקע אופקיות אדמדמות המוכיחות שגם השכבות האנכיות, טרם הפיכתן להר, שהוּ מיליוני שנים כקרקעית ים.

מגוון תופעות אלו יצרו את פניו המשוננים של ההר, שממרחק נראה כמורכב מפלחי סלע אנכיים ענקיים. מקרוב נראות בבירור השכבות האפקיות בעלות צבע שונה מעט ומקרוב עוד יותר נראה הרכבו של המסלע, שכולו, כאמור קונגלומרט של חלוקי נחל.

==היסטוריה==
על פי מסורת נוצרית, המנזר נבנה לאחר שהתגלה במקום פסל הבתולה על ידי רועה צאן. הרועה ניסה להוריד את הפסל לכפר אך לא הצליח להזיזו, אף לאחר שקרא לאנשי הכפר. לאחר שגם אלה לא הצליחו להזיזו, נבנה מנזר במקום, על מנת להגן על הפסל.

הפסל עצמו עשוי עץ שצבעו כהה, והוא משתייך לשורת "". הפסל מתאר את מריה יושבת ומחזיקה את ישו התינוק, שניהם עטורים בכתר ומריה נושאת כדור (המסמל את שלטון הכנסייה). הפסל הוא, כנראה, פסל רומנסקי מסוף המאה ה-12, אם כי יש המאמינים שהוא נעשה בירושלים בימיה הראשונים של הנצרות והובא לכאן. הוא מוצב בעומק הכנסייה מעל למזבח ומאחוריו. אלפי עולי הרגל עולים במדרגות כדי לנשק את הפסל.

במנזר מקהלה של נערים המתחנכים במקום, הנותנים מדי יום הופעה לתיירים ולעולי רגל. לפניה נושא אב המנזר תפילה לשלום העולם בשפות רבות, כולל בעברית.

==תחבורה==
אל המנזר ניתן להגיע באמצעות כביש המוביל אליו, באמצעות רכבל, וכן באמצעות קו הרכבת מונטסראט ראק, מהעיירה מוניסטרול דה מונטסראט בעמק לרגלי המנזר, אל המנזר.

מהמנזר מוביל פוניקולר לראש ההר, בו מצויים מנזרים קטנים נוספים.

==טריוויה==
שמו של האי מונטסראט שבים הקריבי ניתן לו על ידי כריסטופר קולומבוס, בשנת 1493, על שם ההר הקדוש.

מבט פנורמי על ההר

==גלריית תמונות==
<div style="text-align: center;">
<gallery>
תמונה:Montserrat_front.JPG|הכניסה לכנסייה
תמונה:Montserrat__FINGER_06390117.JPG|"אצבע אלוהים" - תצורת סלע בקרבת המנזר
תמונה:Montserrat_up.JPG|מונטסראט - מבט ממעלה הרכבל
תמונה:Montserrat_06390135.JPG|מונטסראט - ההר המשונן
תמונה:MontserratMonastery01.jpg|המנזר הבנדיקטיני של מונטסראט
תמונה:Black Madonna Montserrat.jpg|פנים המנזר עם "המדונה השחורה" של מונטסראט, 1997
</gallery>
</div>

== קישורים חיצוניים==

* [http://www.montserratvisita.com מידע למבקרים במונטסראט]
* [http://www.sacred-destinations.com/spain/montserrat-shrine.htm ההיסטוריה של המנזר ותמונות שלו]
* [https://web.archive.org/web/20080821185000/http://www.paisos-catalans.com/rutes/montserrat/santamaria.html אתר בקטלאנית המתאר את המנזר. באתר זה תמונות של המנזר]
* [https://web.archive.org/web/20070323222032/http://www.lodgephoto.com/galleries/spain/montserrat/ Photographs of Montserrat and Catalonia]
* [https://web.archive.org/web/20070316210747/http://www.cc.jyu.fi/mirator/pdf/Morris.pdf היסטוריה מפורטת של המנזר]
* 

== הערות שוליים ==

קטגוריה:קטלוניה: גאוגרפיה
קטגוריה:ספרד: הרים
קטגוריה:נצרות: אתרי עלייה לרגל